**Anunt publicitate** nr.11045 din 27.09.2022

**Denumire contract**: Extindere rețea de canalizare str. Toporașului, Baladelor, Bujorilor și Dumbravei

**Tip anunț:** Cumpărări directe

**Tip contract:** Lucrări

**Cod CPV:** 45232400-6 Lucrări de construcții de canalizare de ape reziduale

**Valoarea estimată fără TVA**: 478.365,62 lei fără TVA

**Descriere contract**: Execuție lucrări aferente investiției "Extindere rețea de canalizare str. Toporașului, Baladelor, Bujorilor și Dumbravei" conform Proiectului nr.39/2022.

**Condiții referitoare la contract:**

1. Termenul de execuție este de 6 luni de la data înscrisă în ordinul de începere al lucrărilor. 2. Garanția lucrărilor este de 36 luni de la data încheierii Procesului verbal de recepție la terminarea lucrărilor. 3. Garantia de buna executie este de 5% din valoarea contractului fără TVA. 4. Plata se va face în termen de 30 de zile de la înregistrarea facturii la Registratura Primăriei Săbăoani.

**Conditii participare:**

Ofertantul va completa oferta în conformitate cu cerințele autorității contractante. Oferta va fi valabilă 60 de zile de la data limită de depunere a ofertelor. Ofertantul va prezenta Certificat constatator emis de Oficiul Registrului Comerțului în raza căruia este situat sediul ofertantului, din care să rezulte cel puțin informațiile legate de structura acționarilor, reprezentanților legali, obiectul de activitate al respectivului operator economic. Din acesta să rezulte că obiectul de activitate al operatorului economic include și obiectul achiziției. Informațiile cuprinse în acest document vor fi reale/actuale la data depunerii documentului.

Propunerea financiară va fi exprimată în lei, cu și fără TVA. Se vor prezenta: - Formulararul de oferta + Anexa (Formular 1) - F1 - Centralizatorul cheltuielilor pe obiectiv - F2 - Centralizatorul cheltuielilor pe obiect și categorii de lucrări - F3 - Lista cu cantități de lucrări pe categorii de lucrări - F4 - Lista cu cantitățile de utilaje și echipamente tehnologice, inclusiv dotari - Extrasele de resurse materiale, consumuri cu manopera, utilaje si transporturi cu preturi (C6, C7, C8, C9, C11) În cazul subcontractării, centralizatoarele vor conține și partea/părțile din lucrare în exprimare valorică pentru fiecare subcontractant și vor fi semnate de către fiecare subcontractant.

Ofertantul va prezenta: – Fișe tehnice pentru echipament; – Declarație că va respecta Proiectul tehnic pe toată durata de execuție a lucrărilor; – Lista privind principalele contracte similare executate în ultimii cinci ani (Formular 3). Se solicită existența a cel puțin unui contract similar cu obiectul contractului de achiziție publică ce urmează a fi atribuit, în valoare de 480.000 lei fără TVA. Sunt considerate lucrări similare lucrările aferente rețelelor

și/sau sistemelor de canalizare menajeră. Dovada realizării contractelor similare se face prin: contracte de lucrări/ procese verbale de recepție/ documente constatatoare/ recomandări. - inventarul utilajelor și mașinilor necesare pentru efectuarea lucrării. Ofertantul trebuie să prezinte forma de deținere a tuturor utilajelor necesare. - extras din Registrul salariaților cu personalul angajat, necesar în executarea lucrărilor (Șef şantier, Responsabil tehnic cu execuţia, Responsabil autorizat SSM si PSI, Responsabil cu calitatea în construcții, muncitori calificaţi pe categorii de lucrări, muncitori necalificați). Ofertantul va prezenta o Organigramă care sa identifice în mod clar tot personalul pe care Ofertantul intentionează să le utilizeze la realizarea lucrărilor. Această Organigramă va include și o descriere a rolurilor și responsabilităților personalului și liniile de comunicare dintre membrii echipei. - Graficul general de realizare a investiției din care să rezulte încadrarea în durata contractului de lucrări; - Declarație privind respectarea legislației privind condițiile de mediu, social și cu privire la relațiile de muncă pe toata durata de îndeplinire a contractului de lucrări (Formular 4); - Contractul de lucrări – Proiect de contract – semnat. În cazul in care ofertantul participă la achiziție împreună cu unul sau mai mulți subcontractanți, atunci ofertantul are obligatia de a preciza partea/ părțile din contract pe care operatorul economic intenționează să o/le subcontracteze. În acest caz se vor preciza denumirea subcontractanților și datele de contact ale acestora, partea/părțile din contract care urmează a fi îndeplinite de către aceștia, valoarea la care se ridică partea/părțile respective, precum și acordul subcontractanților cu privire la aceste aspecte ( Formular 2 – Acord de subcontractare).

**Criterii de atribuire**:

Prețul cel mai scăzut, în conditiile respectării tuturor solicitărilor și specificațiilor Proiectului tehnic și a Detaliilor de execuție. Valoarea fără TVA nu trebuie să depășească valoarea estimată comunicată prin prezentul Anunț.

**Data limită depunere ofertă: 03.10.2022**

**Informatii suplimentare:** Ofertele se vor depune pe email la adresa achizitii@primariasabaoani.ro până la data de 03.10.2022 (inclusiv).

Notă: Ofertantul trebuie sa fie obligatoriu înscris în SEAP. În vederea finalizării achiziției, ofertantul declarat câștigător va posta în Catalogul de produse/servicii/lucrări din Sistemul electronic de achiziție publică (SEAP) lucrarea corespunzătoare prezentului Anunț.

Pentru orice alte informații suplimentare vă puteți adresa Primăriei Săbăoani pe email: achizitii@primariasabaoani.ro sau la telefon 0233735009 int.18 Colța Daniela – consilier achiziții publice.